जोखू लाल यादव

जोखू लाल यादव,भारत के उत्तर प्रदेश की बारहवीं, तेरहवीं और पंद्रहवीं उत्तर प्रदेश विधान सभा में विधायक रहे।  2007 उत्तर प्रदेश विधान सभा चुनाव में इन्होंने उत्तर प्रदेश के इलाहाबाद जिले के प्रतापपुर विधान सभा निर्वाचन क्षेत्र से सपा उम्मीदवार के तौर पर विधायक चुने गए

व्यक्तिगत और राजनीतिक जीवन
यादव का जन्म 16 अगस्त 1956 को इलाहाबाद के डुबकी खुर्द गाँव मे हुआ था इनके पिता का नाम रंगबहादुर यादव है,    इनका विवाह 22 फरवरी 1978 को शोभा यादव से हुआ, इनके चार पुत्र और 3 पुत्रियां हैं। यादव छात्र जीवन के ही दिनों राजनीति  में आ गए, इलाहाबाद विश्वविद्यालय में अध्ययन के दौरान ही 1979-1980 के दौरान  इलाहाबाद विश्वविद्यालय की गणित परिषद के महासचिव रहे और 1980-1981 के दौरान इलाहाबाद विश्वविद्यालय के संघटक  सी.एम.पी.  डिग्री कॉलेज के छात्र संघ अध्यक्ष रहे। उत्तर प्रदेश विधान सभा चुनाव 1993 में हंडिया विधानसभा निर्वाचन क्षेत्र से समाजवादी पार्टी और बहुजन समाज पार्टी के गठबंधन के प्रत्याशी के तौर पर पहली बार विधान सभा सदस्य निर्वाचित हुए, दूसरी बार 1996 में प्रतापपुर विधानसभा निर्वाचन क्षेत्र से समाजवादी पार्टी के विधायक चुने गए। वर्ष 2002 में कांग्रेस के रामसूरत उपाध्याय से चुनाव हारने के पश्चात पुनः 2007 में हंडिया विधानसभा से समाजवादी पार्टी की टिकट पर विधायक चुने गए। 2003 से 2007 तक समाजवादी पार्टी इलाहाबाद के जिलाध्यक्ष भी रहे। इसके पहले वह वर्ष 1990 से 1994 तक बहुजन समाज पार्टी इलाहाबाद के भी जिलाध्यक्ष रह चुके हैं

सन्दर्भ

उत्तर प्रदेश 15वीं विधान सभा के सदस्य
प्रतापपुर के विधायक